سيد فيض الكريم

سید فیض الکریم (پیدائش: 10 جنوری 1973ء) ایک بنگلہ دیشی اسلامی عالم، سیاست دان اور ماہر تعلیم ہیں۔ حامیوں ميں انھیں شیخ چرمونائی کے نام سے جانا جاتا ہے۔ وہ اس وقت اسلامی تحریک بنگلہ دیش کے سینئر نائب امیر کے طور پر خدمات انجام دے رہے ہیں۔ وہ بنگلہ دیش مجاہد کمیٹی اور بنگلہ دیش قرآن تعلیمی بورڈ کے نائب صدر اور بے وفاق المدارس العربيہ بنگلہ دیش کے مرکزی رکن بھی ہیں۔ طالب علمی کے دور میں انھوں نے اسلامی طلبہ تحریک کے مرکزی صدر کی حیثیت سے خدمات انجام دیں۔ 2020 ء میں بنگلہ دیش کے مجسمہ سازی کی بحث میں ان پر وسیع پیمانے پر بحث ہوئی۔

 نام و نسب 
ان کا پورا سلسلۂ نسب یوں ہے: حضرت مولانا سید فیض الکریم بن عارف بللّٰہ امیر المجاہدین حضرت مولانا سید فضل الکریم بن ہادی زماں حضرت مولانا سید محمد اسحاق بن سید امجد علی بن سید عمر علی بن سید غلام علی بن سید علی اکبر بغدادی مہاجر پشریکاٹھی (باقرگنج)۔ اس خاندان کا تعلق سادات لاکٹیا سے ہے جو سید علی اصغر بغدادی کی اولاد میں سے ہیں۔

 تعلیم 
حضرت مولانا سید فیض الکریم 10 جنوری 1973 کو ضلع باقرگنج کے چرمونائی گاؤں میں پیدا ہوئے۔ اس کے کل ٦ بھائی اور ١ بہن ہیں۔ انھوں نے اپنی تعلیم کا آغاز چرمونائی جامعہ راشدیہ اسلامیہ اسلامیہ سے کیا۔ انھوں نے 1990 میں نصاب عالیہ سے فارغ ہوئے۔ لیکن انھوں نے عالیہ کے ساتھ ساتھ مدارس قومیہ کے کلاسوں میں بھی شراکت لیا کرتے تھے۔ اس کے بعد انھوں نے باریسال کے ساگردی اسلامیہ کامل مدرسہ سے فقہ اور حدیث میں پہلی تقسیم پاس کی

۔آپ نے کچھ عرصہ جامعہ اسلامیہ دار العلوم مدنیہ سے تعلیم حاصل کی۔ تعلیم مکمل کرنے کے بعد آپ نے چرمونائی جامعہ راشدیہ اسلامیہ کے عالیہ نصاب میں بطور استاد شمولیت اختیار کی۔ بعد میں وہ طویل عرصے تک عالیہ اور قومی دونوں نصابوں کے نائب مہتمم رہے۔ 25 نومبر 2006ء کو اپنے والد کی وفات کے بعد انھوں نے اسلامی تحریک بنگلہ دیش اور بنگلہ دیش مجاہد کمیٹی میں مختلف عہدوں پر خدمات انجام دیں۔ طالب علمی کے زمانے سے ہی وہ اسلامی طالب علم تحریک سے وابستہ ہیں۔ بعد میں انھوں نے اس کی مرکزی کمیٹی کے چیئرمین کے طور پر خدمات انجام دیں۔ 

 تنقید 

 ڈھاکہ یونیورسٹی 
2016 میں ڈھاکہ یونیورسٹی کے بارے میں ان کے ایک بیان پر کافی تنازع پیدا ہوا تھا۔ انھوں نے دعوی کیا کہ ہندوؤں کی مخالفت کی وجہ سے 1911 میں ڈھاکہ یونیورسٹی قائم نہیں کی جا سکی۔ 1921ء میں ایک مسلمان شخص خواجہ سلیم اللہ کی تجویز پر یہ یونیورسٹی کا سنگ بنیاد رکھا گیا۔ تو یہ ایک مسلم یونیورسٹی ہے اور وہاں کوئی ملحد نہیں ہو سکتا۔نصاب کے بارے میں انھوں نے کہا کہ "جس نصاب میں محمد نہیں ہوگی، ان کے سوانح حیات نہیں ہوگی، عمر کی کوئی سوانح حیات نہیں ہوگی، جہاں اتنے بڑے بڑے لوگوں کی سوانح عمریاں نہیں ہوں گی- بنگلہ دیش میں ایسی نصاب کتاب نہیں پڑھائی جا سکتی اور نہ اسے پڑھنے کی اجازت ہوگی۔"

 شیخ مجیب کا مجسمہ 
13 نومبر 2020 کو انھوں نے یاتراباڑی کے گانڈاریا میں شیخ مجیب الرحمٰن کے زیر تعمیر مجسمے کی مخالفت میں ایک بیان دیا۔ بعد میں اس سے قومی بحث ہوئی۔ اپنی تقریر میں انھوں نے کہا کہ ہم تحریک لڑیں گے، لڑیں گے، لڑیں گے۔ میں خون نہیں دینا چاہتا، اگر دینا شروع کیا تب یہ نہیں رکے گا۔ اگر روس کے لوگ لینن کے 72 فٹ کے مجسمے کو کرین سے اٹھا کر سمندر میں پھینک سکتے ہیں تو شیخ صاحب کا مجسمہ آج یا کل اٹھا کر بوری گنگا میں پھینک دیا جائے گا۔ کئی رد عمل کے بعد ان کے خلاف بغاوت کا مقدمہ درج کیا گیا اور پی بی آئی نے اس کیس کی تحقیقات اپنے ذمہ لے لیں۔

 مزید دیکھیے 

 دیوبندی شخصیات کی فہرست

 مراجع 

زمرہ:بقید حیات شخصیات
زمرہ:بیسویں صدی کے مسلمان محققین اسلام
زمرہ:حنفی فقہا
زمرہ:سنی علماء اسلام
زمرہ:بنگلہ دیشی مسلم
زمرہ:احناف
زمرہ:ماتریدی شخصیات
زمرہ:دیوبندی شخصیات
زمرہ:1973ء کی پیدائشیں
زمرہ:بیسویں صدی کی بنگلہ دیشی شخصیات
زمرہ:بیسویں صدی کی بنگالی شخصیات
زمرہ:اکیسویں صدی کے بنگلہ دیشی سیاست دان
زمرہ:اکیسویں صدی کی بنگالی شخصیات
زمرہ:بنگلہ دیشی سنی علماء اسلام
زمرہ:بنگلہ دیشی سنی مسلم
زمرہ:بنگلہ دیشی علماء
زمرہ:بنگالی مسلمان
زمرہ:بنگالی سیاستدان
زمرہ:ضلع باریسال کی شخصیات
زمرہ:علمائے اہلسنت
زمرہ:بیسویں صدی کے بنگلہ دیشی سیاست دان